《题公安宰黄叔万鲁斋》
宋代·曾丰

渊中见潜鱼，床下闻鬭蚁。
从知聪和明，反累目与耳。
孔门三千聪，十资九其慧。
意失道之归，端为慧所使。
回以愚故专，首得一宗旨。
其次参好修，与回亦无异。
受裁鲁有作，学道心不贰。
顿悟圣授机，万理付一唯。

作者简介：（1142—?）乐安聪，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。